ACCIDENT CU 10 MAȘINI IMPLICATE ȘI UN STÂLP DĂRÂMAT, ÎN ZONA GĂRII CONSTANȚA. Ce spune Poliția Rutieră despre acest incident

Ştire online publicată Marţi, 13 Februarie 2018. Autor: Cuget Liber Online.

Un accident rutier grav cu 10 mașini implicate, s-a produs azi noapte, în zona Gării CFR. Evenimentul a fost provocat de o șoferiță, în vârstă de 54 de ani, care a izbit un stâlp după ce s-a răsturnat cu autoturismul Audi Q7 pe care-l conducea.







Ce spune Poliția Constanța despre acest eveniment rutier































"La data de 13 februarie a.c, ora 01.00, polițiștii din cadrul Serviciului Rutier au fost sesizați despre producerea unui accident rutier, unde o femeie, în vârstă de 54 de ani, din Constanța, a condus un autoturism pe bulevardul 1 Decembrie, din municipiu, dinspre bulevardul 1 Mai către bulevardul Ferdinand. Femeia ar fi pierdut controlul direcției de mers, intrând în coliziune cu un stâlp de beton de pe partea dreaptă a carosabilului, ulterior răsturnându-se și avariind nouă autoturisme, parcate în dreptul unui imobil de pe bulevardul 1 Decembrie.În urma accidentului, a rezultat vătămarea corporală ușoară a conducătoarei auto.În cauză, a fost întocmit dosar penal."